ອັງກິດຮຽກຮອງໃຫ Syria ທຳການ​ປະຕິ​ຮູບ​ ໂດຍທັນທີ
ແຕປະທານາທິບໍດີ Assad ກ່າວ​ວ່າ ການ​ພັດທະນາ​​​ໃນ Syria ຈະ​ບໍ່​ສາມາດ​ມີ​ຂຶ້ນ​ໄດ້ ຖ້າ​ບໍ່​ມີ​ຄວາມ​ທຸ່ນ​ທ່ຽງ​ເກີດ​ຂຶ້ນ​ ໃນປະເທດ.​
ປະທານາທິບໍດີ Syria ທ່ານ Bashar al-Assad ກ່າວວ່າ ພວກລອບທໍາລາຍ ກໍາລັງ ພະຍາຍາມສວາຍໂອກາດຈາກການຮຽກຮ້ອງທີ່ຖືກຕ້ອງຊອບທໍາ ໃຫ້ມີການປ່ຽນແປງນັ້ນ ແລະວ່າ ຈະບໍ່ມີການປະຕິຮູບໃດໆຢູ່ໃນປະເທດຂອງທ່ານ ຈາກການທັບມ້າງທໍາລາຍຂອງ ພວກຄົນເຫລົ່ານັ້ນ ທ່ານ Assad ໄດ້ກ່າວຕໍ່ປະເທດຊາດ ຜ່ານທາງໂທລະພາບທີ່ຖ່າຍທອດອອກໄປທົ່ວ ປະເທດໃນວັນຈັນມື້ນີ້ ວ່າ ການພັດທະນາໃນ Syria ຈະບໍ່ສາມາດມີຂຶ້ນໄດ້ ຖ້າບໍ່ມີຄວາມ ທຸ່ນທ່ຽງ ຄໍາປາໄສດັ່ງກ່າວນັ້ນ ແມ່ນເປັນຄັ້ງທີ່ 3 ຂອງທ່ານ Assad ນັບແຕ່ໄດ້ມີ ການປະທ້ວງຕໍ່ຕ້ານລັດຖະບານ ເມື່ອກາງເດືອນ ມິນາຜ່ານມານັ້ນ ທ່ານ Assad ໄດ້ກ່າວວ່າ ທ່ານຈະຕັ້ງຄະນະກໍາມະການຂຶ້ນມາສຶກສາເບິ່ງການປ່ຽນແປງ ແກ້ໄຂລັດຖະທໍາມະນູນຂອງປະເທດ ແລະທ່ານເຕືອນວ່າ ສິ່ງທີ່ເປັນອັນຕະລາຍທີ່ສຸດທີ່ ປະເທດກໍາລັງປະເຊີນຢູ່ນັ້ນ ກໍຄືຄວາມອອ່ນແອຫຼືການພັງທະລາຍລົງຂອງເສດຖະກິດ ຂອງປະເທດ ກ່ານຫນ້າການກ່າວຄໍາປາໄສຂອງທ່ານ Assad ນັ້ນ ລັດທະມົນຕີການຕ່າງປະເທດອັງກິດ ທ່ານ William Hague ໄດ້ຮຽກຮ້ອງໃຫ້ທ່ານ Assad ທໍາການປ່ຽນແປງ ຫຼືບໍ່ກໍໃຫ້ລົງ ຈາກຕໍາແໜ່ງໄປເສຍ ທ່ານ Hague ກ່າວອີກວ່າ ທ່ານຫວັງວ່າ Turkey ຈະບີບບັງຄັບ Syria ຊຶ່ງເປັນປະເທດເພື່ອນບ້ານ ແລະບອກເຕືອນທ່ານ Assad ວ່າ ທ່ານກໍາລັງຈະ ສູນເສຍຄວາມຖືກຕ້ອງຊອບທໍາໃນການດໍາລົງຕໍາແໜ່ງຂອງທ່ານ ໄປແລ້ວ Turkey ແມ່ນໄດ້ໃຫ້ການຊ່ອຍເຫຼືອຊາວອົບພະຍົບທີ່ໜີອອກມາຈາກ Syria ຈໍານວນ ຫາຍກວ່າ 10,000 ຄົນ ທີ່ຍັງພັກຢູ່ຊົ່ວຄາວ ຫລືເມືອງຕູບຜ້າໃບໃນເຂດຊາຍແດນຕິດກັບ Syria ນັ້ນ